اپندر ناتھ اشک

اُپندر ناتھ اشک (؛ 14 دسمبر، 1910ء - 19 جنوری، 1996ء) بھارت سے تعلق رکھنے والے اردو کے مشہور ناول نگار، افسانہ نگار، شاعر اور ڈراما نویس تھے۔

 حالات زندگی و تخلیقی دور 
اوپندر ناتھ اشک 14 دسمبر، 1910ء کو جالندھر، برطانوی ہندوستان میں پیدا ہوئے۔ 1930ء تک لاہور میں رہائش پزیر رہے، بعد ازاں برطانوی ہندوستان (موجودہ بھارتی حصہ) میں منتقل ہو گئے۔اوپندر ناتھ اشک-مصنف کا تعارف، اردو ڈائجسٹ لاہور، اپریل 2011ء

ادبی زندگی کی ابتدا پنجابی شاعری سے کی۔ بعد ازاں اردو کو ذریعۂ اظہار بنایا۔ ان کی پہلی نظم 1926ء میں شائع ہوئی۔ ان کا پہلا ہندی کہانیوں کا مجموعہ جدائی کی شام کے گیت لاہور سے شائع ہوا۔ ہندوستان میں مختلف اخبارات و رسائل کے لیے تحریریں لکھتے رہے۔ 1941ء سے 1945ء تک کا عرصہ آل انڈیا ریڈیو میں گزارا۔ بمبئی میں رہائش اختیار کرنے کے بعد فلم کی جانب راغب ہوئے اور کئی فلموں کی کہانیاں اور اسکرین پلے تحریر کیے۔ اس کے علاوہ دوستوفسکی اور اونیل کے شاہکار تراجم بھی آپ کے حصے میں آئے۔ کچھ عرصے بعد الہ آباد منتقل ہو گئے۔ وہاں نیلاب پرکاش کے نام سے اشاعتی ادارہ قائم کیا۔ اوپندر ناتھ اشک اپنی تحریروں میں پنجاب کی روزمرہ دیہی زندگی کی عکاسی بڑے خوبصورت انداز میں کرتے ہیں۔ اشک افسانوں میں پاپی، کونپل، پلنگ اور ڈراموں میں 'چھٹا بیٹا، انجو دیدی اور قید بہت مشہور ہوئے۔

 تصانیف 
 افسانہ 
 عورت کی فطرت
 پلنگ
 قفس
 پرواہے
 کونپل اور دوسرے افسانے

 ڈرامے 
 پاپی
 چھٹا بیٹا
 انجو دیدی
 قید بہت
 بھنور
 اڑان
 الگ الگ راستے

 ناول 
 گرتی دیواریں
 ستاروں کے کھیل
 گرم راکھ
 بڑی بڑی آنکھ

 شاعری 
 دیپ جلے گا
 چاندنی رات اور اجگر

 اعزازات 
اوپندر ناتھ اشک کو 1965ء میں سنگیت ناٹک اکیڈمی ایوارڈ سے نوازا گیا۔

 وفات 
اپندر ناتھ اشک 19 جنوری 1996ء کو الہ آباد، اترپردیش، ہندوستان میں 85 سال کی عمر میں وفات پا گئے۔

 حوالہ جات 

زمرہ:آل انڈیا ریڈیو کی شخصیات
زمرہ:اردو ادب
زمرہ:اردو افسانہ نگار
زمرہ:اردو ڈراما نگار
زمرہ:اردو ناول نگار
زمرہ:بھارت کے اردو مصنفین
زمرہ:بھارتی شخصیات
زمرہ:بھارتی مرد ڈراما نگار اور ڈراما نویس
زمرہ:بھارتی مرد مختصر افسانہ نگار
زمرہ:بھارتی مرد ناول نگار
زمرہ:بھارتی ناول نگار
زمرہ:بیسویں صدی کا ادب
زمرہ:بیسویں صدی کے بھارتی افسانہ نگار
زمرہ:بیسویں صدی کے بھارتی ڈراما نگار اور ڈراما نویس
زمرہ:بیسویں صدی کے بھارتی مرد مصنفین
زمرہ:بیسویں صدی کے ہندوستانی ناول نگار
زمرہ:پنجاب، بھارت کے ناول نگار
زمرہ:جالندھر کی شخصیات
زمرہ:سنگیت ناٹک اکیڈمی ایوارڈ وصول کردہ شخصیات
زمرہ:کتب
زمرہ:ہندی زبان کے مصنفین
زمرہ:ہندی ناول نگار
زمرہ:1910ء کی پیدائشیں
زمرہ:1996ء کی وفیات

زمرہ:جالندھر کے مصنفین